Struktur gergasi di Amazon ini…
WILAYAH ACRE BRAZIL
…menunjukkan usaha manusia yang monumental.
Tapi ada berapa jumlahnya?
Apa awak jumpa?
- Nampak pokok-pokok ini? - Ya.
- Sekarang lihat rupa bumi. - Kita asingkannya.
Wah.
- Wah. - Menakjubkan.
Profesor Pärssinen dan pasukannya telah menemui sembilan geoglif baru
yang tersembunyi di bawah kanopi hutan.
Di sini ada oktagon bulat.
Oktagon ini kira-kira 100 meter.
Diameter 100 meter.
Diameter.
Hebat. Tiada sesiapa tahu ia wujud sehingga awak guna LiDAR di udara.
Tiada sesiapa tahu.
Ya. Memang menakjubkan apa yang teknologi boleh dedahkan.
Ayuh ke atas pula dan lihat ciri menarik ini.
Dua bentuk ini hampir bertindih
dan nampak seperti terkait dengan tapak-tapak lain.
Ini jalan dengan tambak di kedua-dua sisi.
- Jalan purba? - Ya, jalan purba.
Menuju ke dataran tambak yang besar.
- Ya. - Menakjubkan.
Jika geoglif ini dibina serentak dengan geoglif berdekatan,
jalan itu menunjukkan tamadun yang teratur berkembang di sini
sekurang-kurangnya 2,500 tahun lalu.
Ada bukti ia mungkin wujud untuk tempoh yang lebih lama.
Kami dapati banyak tapak ini dibina
10,000 tahun lalu.
2,500 TAHUN LALU
Tak pasti jika kita melihat pembinaan semula geoglif lebih lama.
Tapi kita pasti ada manusia di kawasan itu.
Bukti itu dibina lebih 10,000 tahun lalu
dan membawa kita hampir ke penghujung Zaman Ais.
Walau apa pun usianya,
skala pembinaan itu sangat mengagumkan.
Persoalannya, berapa ramai diperlukan untuk pembinaan sebesar ini?
Perlukan ratusan ribu orang.
Ya, ratusan ribu orang.
Hebat.
Profesor Pärsinnen tak mengatakan
semua manusia itu membina geoglif secara fizikal.
Tapi populasi sebesar itu pasti wujud lama di sini
untuk menyara dan menyokong tenaga kerja yang diperlukan.
Dalam beberapa ratus meter geoglif yang diketahui,
pasukan LiDAR kami temui lebih banyak geoglif yang tak diketahui.
Jadi, apa lagi kita boleh temui
jika kita meneroka lebih ratusan batu ke dalam hutan hujan tebal itu?
Ini mengubah pemahaman kita tentang Amazonia.
Kita berdepan dengan fenomena besar
yang bakal mengubah sejarah Amerika
serta sejarah dunia.
BAB II
Kita tak boleh menceritakan kisah Amerika
sehingga memiliki pengetahuan lengkap tentang sejarah Amazon,
bukan 1,000 tahun lalu, tapi 10,000 tahun, 20,000 tahun, 30,000 tahun lalu.
Kita perlu terus ke belakang.
Jangan tutup fikiran kepada kemungkinan ini.
Ada bukti menarik tentang sejarah yang lebih mendalam,
1,609 kilometer timur laut Acre.
Saya datang ke Taman Negara Monte Alegre di tebing utara Amazon.
Walaupun kebanyakan lembangan Amazon rata dan diliputi pokok-pokok,
di sini, singkapan batu unik menjulang di atas kanopi.
Ahli arkeologi dan antropologi, Dr. Christopher Davis
bertahun-tahun menyiasat penemuan yang berpotensi mengubah sejarah
di atas salah satu rabung tinggi ini.
Ini Serra do Paituna,
bukit Tasik Blackwater…
batuan terjal menjulang tinggi
dihiasi pelbagai lukisan imej kuno.
Terima kasih kerana tunjuk jalan.
Jelas sekali kita dikelilingi oleh seni hebat ini.
Apa yang buat awak terlibat dalam penyiasatan dan penerokaan ini?
Saya mula buat kerja arkeologi sebagai pelajar siswazah.
Saya tak tahu ada seni batu di benua Amerika.
Saya terpesona dengannya.
Imej itu dikenali sebagai piktograf.
Ada yang sangat ringkas.
Mungkin ular menjalar di batu.
Imej lain pula menggambarkan corak geometri lebih kompleks.
Persoalannya, bila imej-imej ini dilukis?
Seni itu tak boleh ditarikhkan.
Jadi, Dr. Davis dan pasukannya mencari bukti lain.
Apa tarikh tapak ini berdasarkan situasi sekarang?
Ia daripada penggalian di belakang sini.
Ada serpihan kayu hangus, kebanyakannya kayu palma,
biji benih hangus.
Kami jumpa bukti kebakaran di belakang sana juga.
Keputusannya memang tak dijangka.
Berdasarkan pentarikhan radiokarbon,
tarikh paling lama kita dapat lebih kurang 13,200 yang lalu.
Menarik.
MASA KINI
Sejak lebih 13,000 tahun lalu…
13,200 TAHUN LALU
…ini merupakan antara karya seni tertua
yang ditemui di seluruh benua Amerika.
Karya seni yang dicipta pada Zaman Ais lalu.
Berdasarkan cerita, seni itu dicipta oleh mereka yang tiba-tiba muncul di sini,
jauh di dalam hutan Amazon.
Kita boleh bayangkan beribu-ribu tahun lalu,
ia pasti lebih terang dan penuh warna.
Imej itu dilukis menggunakan oker merah dan kuning
dan seolah-olah diawet supaya ia bertahan lama.
Saya pernah buat eksperimen, ambil oker dan lukis di atas batu,
dan ia semakin pudar.
Jadi, pasti ada bahan pengikat.
Pasti ada bahan pengikat yang sangat bagus.
Kami syak mereka campurkan dengan damar pokok,
dan damar itu hampir seperti ambar tapi agak lut sinar.
Maknanya pelukis-pelukis ini ada,
pertama sekali, pengalaman untuk melukis dengan cara begini.
Mereka juga ada pengetahuan untuk buat cat itu bertahan lama.
Sudah tentu. Selain itu, ia menunjukkan persediaan dan masa.
Paling menarik bagi saya adalah banyak cap tangan…
hubungan intim manusia digambarkan dengan cap tangan dalam seni batu.
Seolah-olah mereka menyentuh dinding,
dan menerusi dinding, menyentuh kita,
menghantar mesej ke masa depan.
Lebih banyak seni Paleolitik ditemui di Amazon Barat.
Seperti mural yang rumit ini di hutan Colombia,
di mana imej 12,600 tahun menggambarkan manusia
bersama imej makhluk Zaman Ais.
Kami sedang lihat laporan saksi kewujudan manusia
dengan fauna besar Zaman Ais yang telah lama pupus.
Di timur Amazon, lukisan ini menolak tarikh itu
kepada lebih 25,000 tahun lalu.
25,000 TAHUN LALU
Maksudnya, 2,000 tahun sebelum pemburu-pengumpul itu berjalan
di White Sands, New Mexico,
ada manusia lain yang tinggal di hutan Amerika Selatan
mencipta seni seperti ini
dalam jumlah yang banyak.
Ini akan membuka peluang penerokaan
tentang aktiviti mereka di benua Amerika
selama puluhan ribu tahun ini
yang ahli arkeologi sebelum ini tak fikir ada manusia di sana.
Di Serra do Paituna, Dr. Davis pasti akan satu perkara.
Siapa pun mereka dan apa pun aktiviti mereka,
pelukis batu di sini tiba-tiba berhenti melukis.
Orang pertama yang berada di wilayah ini, mereka di sini,
mereka cipta seni dan kira-kira 12,700 tahun lalu,
mereka lenyap.
Adakah kawasan ini ditinggalkan?
Nampaknya begitu.
Agak lama. Selama beribu-ribu tahun.
Bagi saya, 12,700 tahun lalu merupakan tarikh yang sangat penting.
12,700 TAHUN LALU
Sentiasa ada margin kesilapan dalam pentarikhan.
Tapi itu sangat hampir dengan permulaan anomali iklim Younger Dryas.
Saya ingin tahu jika ada kaitan.
Ketika itu, suhu tiba-tiba menjunam.
Pada masa sama, tanpa disangka kebakaran meratah seluruh planet.
Aras laut meningkat.
Kita boleh dengar gema zaman bencana ini…
dalam tradisi lisan Amazonia.
Ada banyak mitos dan legenda tentang bencana purba
yang masih diceritakan di seluruh Amazon.
Ada satu yang saya rasa sangat menarik.
Menurut puak Orang Asli Tiriyó, zaman dulu roh langit beritahu seorang pawang
banjir yang dahsyat akan melanda
sebagai hukuman atas kejahatan rakyat.
Ada yang dengar amaran ini dan melarikan diri ke Gunung Kantani.
Tapi kebanyakan manusia mati dalam bah itu.
Akhirnya, banjir surut,
tinggalkan yang terselamat untuk bermula semula.
Ia tradisi seluruh dunia. Ada zaman kegemilangan.
Dulu manusia hidup secara harmoni bersama-sama.
Tapi entah bagaimana ia jatuh daripada standardnya yang tinggi,
dan dihukum dengan banjir besar atau kemusnahan global
yang menghapuskannya dari muka bumi.
Penyampaian mitos global ini, mustahil hanya satu kebetulan.
Saya percaya kisah lama ini mungkin kenangan terakhir kita
kejadian sangat nyata yang berlaku di seluruh dunia
sekitar penghujung Zaman Ais,
semasa tempoh bencana
yang kami gelar Hari Kiamat Purba.
Semakin banyak bukti menunjukkan serpihan komet terhempas di Bumi.
Hujahnya adalah ada beberapa impak
serpihan komet yang mencetuskan darurat iklim Younger Dryas
12,800 tahun lalu.
Kami sering bertembung dengan idea digelar Hipotesis Impak Younger Dryas.
Di Hemisfera Selatan dan Utara,
saintis temui lapisan hitam pusam seperti ini,
menunjukkan kesan nanoberlian, platinum dan iridium,
yang mungkin diakibatkan oleh impak kosmik atau letusan udara.
Tapi di Amazon, mungkin wujud bukti lain
terlukis di dinding ini.
Ada beberapa imej komet,
tapi satu panel terutamanya,
ada komet yang menghadap ke atas.
Ekor di bawah, kepala di atas.
Ya.
Di atas imej komet itu ialah imej matahari.
Saya rasa bingung kali pertama melihatnya kerana biasanya kita takkan nampak komet
hingga selepas matahari terbenam.
Kebanyakan komet mudah dibezakan berdasarkan ekornya,
biasanya hanya boleh dilihat di atas matahari terbenam, menjauhinya.
Pastinya mustahil untuk lihat komet di bawah matahari pada waktu siang.
Saya terfikir, bila kita mungkin nampak kepala komet
sebelum matahari terbenam?
Mungkin semasa gerhana.
Jadi, saya mula mencari dalam perisian astronomi,
memang ada gerhana yang berlaku berdepan imej itu
kira-kira 13,027 tahun lalu.
Okey.
Ada komet yang berdekatan matahari.
Jika ada gerhana yang menggelapkan matahari,
mereka mungkin boleh nampak komet ini secara tiba-tiba,
dan ia akan menghadap matahari.
Itu yang kita lihat dalam lukisan itu?
Ya, itu yang ditunjukkannya.
Mungkinkah lukisan ini rekod komet yang ramai percaya pecah,
menghentam Bumi dengan serpihan dan mencetuskan Younger Dryas?
Saya rasa orang purba terima amaran dari langit.
Mereka semakin sedar sesuatu telah berubah di syurga,
dan mungkin mereka melukis tanda-tanda awal kiamat
yang akan datang.
Pemasaan memang tepat apabila manusia meninggalkan singkapan batu ini.
Ahli arkeologi tak suka buat spekulasi
tapi saya nak minta juga.
Awak rasa Younger Dryas ada kaitan dengan
aktiviti yang tiba-tiba berhenti?
Kita tak boleh abaikannya
kerana ia berlaku tepat pada masa itu.
Pada pendapat awak, apa anggapan awak
tentang orang yang mencipta seni ini?
Bagaimana awak membayangkannya?
Sukar untuk dibayangkan kita perlu ada keberanian luar biasa
untuk memasuki persekitaran baru.
Mereka perintis.
Tapi bagaimana perintis ini boleh ke sini?
Pada 2015, saintis yang menyiasat hal itu memaklumkan sesuatu yang mengejut.
Mereka jumpa beberapa ahli puak Orang Asli Amazon
berkongsi penanda DNA tertentu
dengan manusia dari seberang Lautan Pasifik.
Hakikat kita temuinya dalam kalangan puak terpencil di hutan hujan Amazon
dan di Papua New Guinea, Taiwan dan Australia
menunjukkan ada laluan terus
merentasi Lautan Pasifik.
Lebih mengejutkan, tempat ketiadaan penanda DNA ini.
Penanda DNA ini tak dijumpai di mana-mana di Amerika Utara.
Jika Amerika hanya ada penduduk di darat,
kita patut temui penanda DNA ini di Amerika Utara
serta di Amerika Selatan.
Tambahan pula, penanda DNA ini sangat lama,
berusia 10,000 tahun lalu.
Tiada sesiapa sepatutnya dapat menyeberangi Lautan Pasifik
dari sini ke sana atau sebaliknya, 10,000 atau 11,000 tahun lalu.
Jika itulah yang berlaku, ia akan mengubah seluruh cerita.
Jika ada satu tempat di Bumi yang mungkin ada petunjuk
tentang orang yang menyeberangi Lautan Pasifik ketika itu…
ia pasti di sini.
Saya datang ke salah satu pulau paling terpencil
3,701 kilometer di barat Amerika Selatan
dan 4,184 kilometer ke timur Tahiti.
Pada hari Ahad Easter, 1722,
penjelajah Belanda terjumpa tanah kecil ini…
LAUTAN PASIFIK
…hilang di tengah Lautan Pasifik.
Jadi, mereka namakannya Pulau Easter.
Tapi mereka terkejut apabila mendapati ia didiami
oleh mereka yang hari ini gelar kediaman mereka sebagai Rapa Nui.
Lihatlah geografi asas.
Ia berada di tengah Lautan Pasifik,
tanah kecil ini.
Jadi, perkara pertama yang luar biasa,
bagaimana orang menjumpainya?
Bagaimana orang boleh bermastautin di Pulau Easter
di Lautan Pasifik yang terbentang luas?
Penanda DNA pan-Pasifik itu meyakinkan saya
yang pulau ini penting dalam usaha saya untuk membina semula cerita
tentang tamadun Zaman Ais yang hilang.
Kenapa?
Disebabkan ini.
Patung megalit gergasi yang menjulang di atas landskap…
yang membuat Rapa Nui terkenal hari ini.
Di seberang Lautan Pasifik,
beberapa pulau mempunyai koleksi struktur megalit luar biasa.
Namun, kebanyakan monumen itu ditemui di sini.
Penduduk pulau ini menggelarnya Moai.
Ada lebih 1,000 monumen ini
di atas batu terpencil yang lebih kecil daripada Washington, DC.
Banyak yang didirikan di sepanjang pantai, menghadap ke pedalaman…
sementara yang lain ditemui secara rawak,
seperti projek besar terbengkalai di pertengahan jalan.
Bagi saya, Pulau Easter merupakan tempat paling ajaib di Bumi.
Patung Moai agung,
patung manusia yang diukir daripada batu gunung berapi lembut.
Ia mencabar kita dengan misteri di sana
yang perlu dijelaskan.
Siapa pengarca patung-patung gergasi ini?
Apa yang mereka cuba capai
dan kenapa curahkan usaha besar untuk mencapainya?
Ini teka-teki yang tiada penyelesaian pasti,
hanya spekulasi yang pernah ditawarkan.
Wujudnya jurang pengetahuan ini diakibatkan oleh kemusnahan
yang dilakukan oleh orang luar.
Pada abad ke-19,
penduduk Rapa Nui berkurangan kepada kumpulan kecil
kerana ditangkap untuk dijadikan hamba dan penyakit.
Segelintir yang terselamat
berlindung di dalam tiub lava bawah tanah seperti ini.
Saya selalu kata, kita spesies yang pelupa,
dan itu memang benar tentang Pulau Easter
kerana sejarahnya yang tragis.
Sebab sejak saat Pulau Easter bertemu budaya Barat,
bencana berlaku.
Orang-orang tua yang menyimpan memori itu
telah dibawa pergi.
Ada hamba kemudian dihantar pulang,
tapi membawa penyakit berbahaya
yang mengakibatkan saki baki penduduk terhapus.
Leo Pakarati ialah penghasil dokumentari Orang Asli
dan keluarganya telah memelihara tradisi lisan Rapa Nui
sejak turun-temurun.
Dia sedar apa yang hilang
semasa penduduk ditangkap untuk dijadikan hamba.
Satu-satunya memori yang tersimpan tentang asal usul Pulau Easter
ialah memori yang terselamat pada abad ke-19.
Dalam detik bersejarah, cuma ada 111 orang di pulau ini.
Ia bencana besar.
Ia bencana budaya juga
sebab kita perlukan ramai orang untuk simpan pengetahuan.
Sikit orang, sikit pengetahuan.
Kami hilang sebahagian besar sejarah kami.
Namun, di sebalik cabaran yang sukar ini,
Rapa Nui masih mengekalkan memori
berkaitan misteri pulau ini yang paling menarik.
Apa yang dizahirkan oleh tradisi lama tentang Moai.
Nama sebenar Moai ialah "te aringa o te kupuna."
"Wajah leluhur kita."
Itulah namanya.
Ideanya ialah Moai mewakili orang sebenar.
Dalam hidup, orang ini istimewa dan penting.
Menurut cerita rakyat Rapa Nui,
leluhur yang penting ini diperingati melalui Moai
dengan ciri-ciri tersendiri berdasarkan pangkat mereka.
Sesetengah Moai bertelinga pendek.
Sesetengah pula panjang. Kenapa?
Ia menunjukkan perbezaan kelas sosial.
Sesetengah orang ada masa untuk subang panjang.
Kuku mereka juga panjang. Itu aktiviti kelas sosial.
Jari-jari panjang pada Moai, itu sebenarnya kuku?
Jari mereka panjang,
dan sesetengah Moai ada kuku dan lekuk panjang juga.
Saya tak dapat mengelak melihat persamaan
patung yang ditemui di tempat lain.
Di pulau Sulawesi, Indonesia,
kita dapat lihat patung megalit berusia 4,000 tahun dengan postur sama
dengan posisi tangan sama.
Walaupun di seberang dunia, di Turkiye,
sebuah patung yang dikenali sebagai Urfa Man dari Zaman Ais,
mempunyai gaya yang sama, dengan tangan di depan perut.
Begitu juga patung yang turut ditemui di Turkiye,
dalam bentuk tiang megalit sepuluh tan iaitu Göbekli Tepe.
Tiang-tiang ini berusia 11,600 tahun.
Adakah persamaan rekaan ini merentasi masa dan ruang,
jadi bukti akan budaya leluhur yang sama,
meninggalkan legasi idea untuk orang lain luahkan?
Tiada rekod yang dapat menjelaskan asal usul imejan itu.
Tapi menurut tradisi lisan Rapa Nui,
Moai, selain menjadi peringatan megalit,
menyalurkan kuasa rohani yang suci daripada leluhur mereka,
tenaga yang dikenali sebagai mana.
Saya nak tahu tentang mana.
Mana sangat penting.
Mana ialah tenaga.
Semua orang memiliki mana.
Setiap batu dan unsur di alam semesta ada mana.
Jadi, Moai dipenuhi kuasa mana?
Ya. Apabila manusia mati,
Moai dibina dengan tujuan untuk menghantar
jiwa, mana, roh si mati ke dalam Moai.
Tapi yang menariknya, mana itu hanya mula mengalir
selepas Moai ditempatkan dan disiapkan.
Pada saat Moai diletakkan di pelantarnya,
leluhur te Puna, ukir lubang untuk mata dulu,
kemudian karang dimasukkan untuk bahagian putih
dan kadangkala obsidian atau batu lain untuk mata.
Pada saat ini, ia bukan lagi Moai.
Tapi Aringa ora o te Tupuna. Wajah leluhur kami yang masih hidup.
- Selepas ia ada mata? - Ya.
Dari pelantar itu, dari Ahu,
Moai memandang ke arah bandar dan melindungi keluarga.
Itulah fungsi Moai.
Jelas sekali, Moai sangat suci kepada Rapa Nui.
Tapi adakah itu bermakna asalnya mereka yang mengukirnya?
Mungkinkah Moai telah berada di sini?
Jika benar, kita perlu fikir semula keseluruhan garis masa
kependudukan Rapa Nui.
Mari pertimbangkan senario alternatif.
Ia pertama kali diterokai oleh sekumpulan kecil, pengemudi sofistikated,
lebih awal daripada zaman prasejarah yang diterima masa kini.
Berdasarkan ujian genetik,
kita tahu orang Rapa Nui
merupakan keturunan pengemudi purba yang hebat,
iaitu orang Polinesia.
Orang Polinesia merupakan pengemudi dan pelaut cekap
dan menetap di banyak bahagian Lautan Pasifik
semasa peluasan Polinesia kira-kira 3,000 tahun lalu.
Pentarikhan karbon manusia paling tua penempatan di sini menunjukkan
Rapa Nui merupakan antara pulau terakhir yang mereka diami
sekitar 1,100 tahun lalu.
Ada kajian baru bahkan mengatakan, orang pertama tiba lebih awal,
sekitar 800 tahun lalu atau kurang.
Namun, cebisan kisah asal yang berbeza,
bercanggah dengan garis masa arkeologi
dikekalkan di sini.
Saya berbesar hati dapat melihat sambutannya.
Tradisi lisan menceritakan tanah air purba bernama Hiva,
pulau besar yang musnah akibat banjir global,
memaksa leluhur mereka melarikan diri.
Menurut kisah ini, raja Hiva, Hutu Matu'a,
diberi amaran bahawa negara pulaunya akan dilanda banjir besar
dan tenggelam selamanya.
Berpandukan bayangan,
dia hantar tujuh orang terpilih menaiki kanu,
menuju ke arah matahari terbit, mencari tempat tinggal baru.
Selepas berminggu-minggu di laut, mereka mendarat di pulau Rapa Nui,
di mana mereka kemudian disertai Hutu Matu'a dan ratusan rakyatnya
untuk membina semula tamadun mereka.
Jadi, ada tradisi banjir besar dan penerokaan,
dan kita perlu tanya, "Adakah kejadian itu berlaku?"
Kita perlu kembali ke penghujung Zaman Ais
untuk rekod banjir sebegitu yang menenggelamkan seluruh daratan.
Nama pulau tenggelam itu, Hiva,
dalam bahasa Rapa Nui bermaksud tanah yang jauh,
menunjukkan ia bukan tanah yang orang Polinesia kenal.
Tapi kedatangan sekumpulan tujuh orang melalui laut selepas bencana besar
merupakan tradisi yang ditemui di seluruh dunia purba
dari Apkallu di Mesopotamia
kepada tujuh pendeta Mesir
dan tujuh rishi India.
Tradisi begitu sering bercakap tentang sekumpulan kecil mangsa banjir
tiba di tempat yang jauh dalam keadaan huru-hara
dengan misi memulakan semula tamadun.
Kebetulan? Mungkin kisah asal usul ini merupakan kenangan peristiwa sebenar
dialami oleh banyak budaya purba di seluruh dunia?
Yang penting, tiada tarikh dalam legenda Hotu Matu'a dan Hiva.
Ini menimbulkan persoalan dalam fikiran saya
tentang waktu Pulau Easter mula diduduki.
Saya tak mempersoalkan perkembangan Polinesia.
Saya tak mempersoalkan populasi pulau Easter hari ini
ialah populasi Polinesia.
Tapi mungkinkah mereka datang lebih awal dari itu?
Kesimpulannya, Moai sendiri tak dapat bantu kita menjawab soalan ini.
Karakter Moai diukir daripada
sejenis batu lembut dipanggil tuf,
sejenis bentuk abu gunung berapi bertukar menjadi batu.
Ia tak boleh ditarikhkan.
Tanpa bukti secara langsung,
apabila patung megalit ini diukir,
ahli arkeologi bergantung pada pentarikhan bahan organik
tertanam dalam pelantar Ahu, tempat banyak Moai didirikan.
Misalnya,
Ahu Nau Nau ditarikhkan antara 400 hingga 900 tahun.
Ketika itulah para sejarawan percaya penduduk pulau mula mengukir Moai.
Tapi jika itu benar,
bermakna selepas beberapa abad,
hidup sederhana tanpa kesan membina kemahiran yang diperlukan,
orang Rapa Nui tiba-tiba memulakan projek besar ini
yang berterusan hingga beberapa dekad sebelum orang Eropah tiba.
Banyak pelantar agak kasar
dan kurang elok jika dibandingkan dengan patung.
Kita perlu tanya diri sendiri,
adakah pelantar itu seusia patung yang didirikan di atasnya?
Mungkinkah patung-patung itu telah dibina semula
oleh orang yang lewat ke Pulau Easter,
membuatkan kita silap tentang usia patung
berdasarkan pelantarnya?
Lagipun, sepanjang sejarah,
banyak objek yang ada nilai budaya telah dipindahkan dan dipamerkan
dalam suasana baru.
Di Venice, empat tetrark Basilika St. Mark
sebenarnya diukir di Constantinople 900 tahun sebelum ia ditempatkan di sini.
Usia air pancut Renaissance di depan Pantheon Rom tak setua
obelisk Mesir purba yang ia tampung.
Banyak patung besar ini dialihkan, dipindahkan
ditempatkan dengan posisi berbeza.
Saya rasa kita perlu kekal terbuka kepada kemungkinan
bahawa patung itu mungkin dah ada di sana
apabila orang Polinesia pertama tiba.
Patung ini diterima oleh peneroka baru
dan diresapkan ke dalam budaya.
Idea ini berdasarkan Ahu Nau Nau
yang guna satu lagi kepala Moai yang sangat lapuk,
sebagai salah satu batu asasnya, dikitar semula untuk tujuan ini.
Satu lagi petunjuk yang Moai mungkin lebih tua daripada yang disangka
boleh ditemui di gunung berapi yang pupus,
di mana hampir semua megalit mula-mula digali dan dibentuk.
Di tenggara pulau ada gunung berapi yang pupus
dipanggil Rano Raraku.
Ia satu ciri dramatik landskap ini.
Di cerunnya ada sisa ratusan Moai yang separuh siap.
Ia benar-benar salah satu tempat paling misteri di dunia.
Hampir 400 Moai berselerak di sekitar gunung berapi…
dalam pelbagai peringkat penyelesaian.
Kebanyakannya tersembul dari aras tanah,
badan tertanam dalam mendapan.
Pemendapan ini mungkin disebabkan tanah runtuh, aliran lumpur atau tsunami.
Walaupun ada yang senget, kebanyakan patung kekal tegak,
tak terjatuh secara rawak,
seperti yang kita jangka jika peristiwa itu puncanya.
Jadi, apa yang berlaku di sini?
Berkurun lamanya, mendapan menyembunyikan bukti.
Sehingga tahun 1914, apabila ahli arkeologi mulakan penggalian.
Seperti dalam gambar ini,
ada Moai lebih daripada hanya kepala dan bahu
dan termasuk seluruh badan tertanam jauh di lereng bukit,
penemuan yang baru didedahkan kepada dunia pada tahun 1950-an
oleh ahli etnografi terkenal, Thor Heyerdahl.
Thor Heyerdahl seorang manusia yang luar biasa.
Saya bertuah dapat jumpa dia lebih daripada sekali.
Dia sanggup mencabar kebiasaan.
Dia yakin ada bahagian yang hilang
dalam kisah silam kita.
Dia cuba tunjuk kepada kita jauh dalam prasejarah,
manusia purba berkebolehan membuat pencapaian
yang kita sangka dilakukan oleh manusia pada zaman lebih maju.
Misalnya, projek pembinaan Moai yang misteri ini.
Ahli arkeologi beritahu
Moai terakhir diukir sekitar 400 tahun lalu.
Tapi nampak tak masuk akal di pulau kecil,
jumlah mendapan yang sangat besar mungkin terkumpul
di sekelilingnya dalam masa yang singkat.
Semua Moai ini tiada bukti pengebumian yang disengajakan.
Jadi, wujudkah penjelasan lain?
Mungkinkah apa yang kita lihat adalah hasil akhir
proses pemendapan
yang ambil masa bukan beratus-ratus, tapi beribu-ribu tahun?
Masalah dengan teori itu?
Tiada bukti penempatan manusia bertarikh sejauh itu.
Mungkinkah ada?
Terjemahan sari kata oleh Jasmine Bardwin